b'\n_START_ARTICLE_\nStruktura elektronskih pasov\n_START_PARAGRAPH_\nStruktura elektronskih pasov v fiziki trdne snovi opisuje podro\xc4\x8dja in strukturo dovoljenih in nedovoljenih stanj elektrona v kristalni mre\xc5\xbei. Struktura elektronskih pasov v veliki meri dolo\xc4\x8da mnoge lastnosti snovi.\n_START_SECTION_\nNastanek pasov v snoveh\n_START_PARAGRAPH_\nV atomu se nahajajo elektroni na to\xc4\x8dno dolo\xc4\x8denih tirnicah, ki jih imenujemo tudi orbitale. Kadar pa imamo ve\xc4\x8dje \xc5\xa1tevilo atomov (npr. molekula ali kristal) se orbitale razcepijo in dobimo ve\xc4\x8dje \xc5\xa1tevilo orbital. V kristalu z N atomi se atomska stanja razcepijo na N stanj. Atomska stanja se raz\xc5\xa1irijo v pasove, ker je the stanj izredno veliko. V vsakem stanju sta lahko po dva elektrona (Paulijevo izklju\xc4\x8ditveno na\xc4\x8delo). Tako je lahko v vsakem elektronskem pasu po 2N elektronov. Znotraj pasu se elektroni obna\xc5\xa1ajo skoraj kot prosti delci. Posamezne orbitale se energijsko tako malo razlikujejo, da lahko govorimo o zvezni porazdelitvi in ne ve\xc4\x8d o nezvezni. Posamezno skupino orbital v zveznem delu energijske porazdelitve imenujemo energetski pas. Med posameznimi pasovi so \xc5\xa1e podro\xc4\x8dja, ki jih elektroni ne morejo zavzeti. Te pasove imenujemo prepovedani pasovi. Trdna snov ima ve\xc4\x8dje \xc5\xa1tevilo pasov.'